**ΕΡΤ2**

**Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΠΑΡΑΣΚΕΥΗ 31/03/2023**

**---------------------------------**

**19:00 ΑΚΟΛΟΥΘΙΑ ΤΟΥ ΑΚΑΘΙΣΤΟΥ ΥΜΝΟΥ**

**21:30 Ο «ΑΚΑΘΙΣΤΟΣ ΥΜΝΟΣ» ΤΟΥ ΧΡΗΣΤΟΥ ΛΕΟΝΤΗ ΣΕ ΠΟΙΗΣΗ ΡΩΜΑΝΟΥ ΤΟΥ ΜΕΛΩΔΟΥ (E)    GR live streaming**

Τον «Ακάθιστο Ύμνο» του **Χρήστου Λεοντή,** σε ποίηση **Ρωμανού του Μελωδού,** που μαγνητοσκοπήθηκε την Τρίτη 13 Μαρτίου 2018, στην **Ιερά Μονή Πεντέλης,** έχουν την ευκαιρία να παρακολουθήσουν οι τηλεθεατές της **ΕΡΤ2.**

Το έργο, ερμηνεύουν η **Χορωδία της ΕΡΤ** και μέλη της **Εθνικής Συμφωνικής Ορχήστρας.**

Σολίστ: **Νένα Βενετσάνου, Τάσης Χριστογιαννόπουλος.**

Πολίτικη λύρα: **Σωκράτης Σινόπουλος.**

Μουσική διεύθυνση και διεύθυνση χορωδίας: **Αντώνης Κοντογεωργίου.**

**22:00 ΞΕΝΗ ΤΑΙΝΙΑ**

**00:10 ΝΤΟΚΙΜΑΝΤΕΡ – ΜΑΓΙΑ (MAYA) (E)**

**01:40 ΞΕΝΗ ΤΑΙΝΙΑ (ΑΛΛΑΓΗ ΩΡΑΣ) K8 GR live streaming**

**«ΧΟΡΩΔΙΑ» (BOYCHOIR)**

**Δράμα, συμπαραγωγής ΗΠΑ-Καναδά 2014.**

**Σκηνοθεσία:** Φρανσουά Ζιράρ

**Πρωταγωνιστούν:** Ντάστιν Χόφμαν, Κάθι Μπέιτς, Έντι Ιζάρντ, Ντέμπρα Γουίνγκερ, Τζος Λούκας, Κέβιν ΜακΧέιλ, Γκάρετ Γουόρινγκ, Τζο Γουέστ, Ρίβερ Αλεξάντερ

**Διάρκεια:**93΄

**Υπόθεση:** Ένα 12χρονο αγόρι, που πρόσφατα έχασε τους γονείς του, καταλήγει σε ένα μουσικό οικοτροφείο, με τα δίδακτρα πληρωμένα από έναν ανώνυμο ευεργέτη. Κανείς δεν περιμένει ότι αυτό το ατίθασο και μοναχικό πλάσμα θα καταφέρει να μπει στο συγκρότημα Boychoir - μια χορωδία αγοριών, που ταξιδεύει σε όλο τον κόσμο, διατηρώντας υψηλά το κύρος της σχολής της.

Με πρωταγωνιστή τον βραβευμένο με Όσκαρ, **Ντάστιν Χόφμαν** και με τη σκηνοθετική υπογραφή του **Φρανσουά Ζιράρ,** σκηνοθέτη του «Cirque Du Soleil» και του βραβευμένου με Όσκαρ μουσικής «The Red Violin», η ταινία «Boychoir» αποκαλύπτει ότι το εξαιρετικό ενυπάρχει σε κάθε άνθρωπο, αρκεί να τολμήσει το όνειρο.

**------------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**----------------------------------------**

**03:10 ΔΥΟ ΖΩΕΣ (Ε) ημέρας**

**05:00 ΠΑΓΩΜΕΝΗ ΠΟΛΗ: ΖΩΗ ΣΤΑ ΑΚΡΑ (Ε) ημέρας**

**06:00 ΠΡΩΤΕΣ ΥΛΕΣ (Ε) ημέρας**

**-----------------------------------**

**ΣΑΒΒΑΤΟ 01/04/2023**

**-----------------------------**

**13:00 ΠΟΠ ΜΑΓΕΙΡΙΚΗ**

**14:00 ΕΛΛΗΝΙΚΗ ΤΑΙΝΙΑ (Αλλαγή ελληνικής ταινίας)**

**«Ο εαυτούλης μου» Κ W live streaming**

**Κωμωδία, παραγωγής 1964.**

**Σκηνοθεσία:** Ορέστης Λάσκος

**Παίζουν:** Λάμπρος Κωνσταντάρας, Μπεάτα Ασημακοπούλου, Θανάσης Μυλωνάς, Μιράντα Μυράτ, Άννα Μαντζουράνη, Δημήτρης Νικολαΐδης, Γιώργος Γαβριηλίδης, Ζωή Φυτούση, Κώστας Πίτσιος, Κώστας Μεντής

**Υπόθεση:** Ο Γιάγκος Αγγελής (Λάμπρος Κωνσταντάρας) είναι διευθυντής ενός εργοστασίου και τα έχει όλα στη ζωή του: υγεία, χρήματα, φίλους. Είναι αρραβωνιασμένος πέντε χρόνια με την Ελένη (Μπεάτα Ασημακοπούλου) και δεν λέει να την παντρευτεί, ενώ διατηρεί παράλληλα σχέση και με τη γραμματέα του Λιλή (Άννα Μαντζουράνη) που θέλει να την παντρέψει μ’ έναν άβουλο υπάλληλό του, ο οποίος είναι ερωτευμένος μαζί της για να την έχει του χεριού του.  
Όταν η χήρα του ιδιοκτήτη του εργοστασίου, Αλεξάνδρα Παπαγιώργου (Μιράντα Μυράτ), του λέει πως θέλει να ξαναπαντρευτεί, εκείνος τη φλερτάρει αδιαφορώντας για την αρραβωνιαστικιά του.  
Μην μπορώντας ν’ αντέξουν οι γύρω του τον υπέρμετρο εγωισμό του και την ανεύθυνη συμπεριφορά του, τον εγκαταλείπουν όλοι και μένει μόνος του με τον εαυτό του.

**16:00 ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ – Ζ΄ ΚΥΚΛΟΣ (E) (Αλλαγή επεισοδίου)**

**Οικογενειακή σειρά, παραγωγής ΗΠΑ 1974 - 1983.**

Η σειρά, βασισμένη στα ομώνυμα αυτοβιογραφικά βιβλία της **Λόρα Ίνγκαλς Ουάιλντερ** και γυρισμένη στην αμερικανική Δύση, καταγράφει την καθημερινότητα μιας πολυμελούς αγροτικής οικογένειας του 1880.

**Επεισόδιο 10ο: «Για να δει το φως» - Α΄ Μέρος (To See The Light - Part 1o)**

Ο Άνταμ κινδυνεύει να χάσει τη ζωή του σ’ ένα τρομερό ατύχημα. Όταν συνέρχεται ανακαλύπτει ότι η όρασή του έχει επανέλθει. Η Μέρι, παρόλο που χαίρεται πολύ, ανησυχεί όταν εκείνος αποφασίζει να εγκαταλείψει το επάγγελμα του δασκάλου για να ακολουθήσει ένα παλιό του όνειρο. Στο μεταξύ, η Χάριετ είναι αποφασισμένη να αδυνατίσει, όταν ακούει αρνητικά σχόλια για το βάρος της.

**17:00 ΜΑΜΑ-ΔΕΣ**

**18:00 ΚΑΤΙ ΓΛΥΚΟ (Ε)**

**19:00 ΠΑΙΔΙΚΗ ΤΑΙΝΙΑ: «Οι Σκανταλιάρηδες» (The Elfkins – Baking a Difference / Die Heinzels - Rückkehr der Heinzelmännchen) Κ GR live streaming & διαθέσιμο στο ERTFLIX**

**Παιδική ταινία** **κινούμενων σχεδίων, παραγωγής Γερμανίας** **2019.**

**Υπόθεση:** Σύμφωνα με έναν διάσημο γερμανικό θρύλο, τα σκανταλιάρικα ξωτικά της Κολονίας έβγαιναν κάθε βράδυ και βοηθούσαν κρυφά τους τεχνίτες της πόλης. Πριν από 200 χρόνια, όμως, η σύζυγος ενός ράφτη τα έδιωξε.

Από τότε, οι Σκανταλιάρηδες ζουν κάτω από τη γη, μακριά από τους ανθρώπους.

Μία μέρα, όμως, η ζωηρούλα Έλφι αποφασίζει να μην ανεχτεί άλλο αυτούς τους περιορισμούς. Μαζί με δύο φίλους της, σκαρφαλώνει στην επιφάνεια της γης, αποφασισμένη να βρει τον πραγματικό της προορισμό στη ζωή.

Έπειτα από ξεκαρδιστικές περιπέτειες, η Έλφι πιάνει φιλίες με τον γκρινιάρη ζαχαροπλάστη Θίο και όλοι μαζί οι Σκανταλιάρηδες καταλαβαίνουν ποιος είναι ο σκοπός τους στη ζωή: να βοηθάνε τους άλλους!

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**---------------------------------**

**ΚΥΡΙΑΚΗ 02/04/2023**

**---------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**2 Απριλίου: Παγκόσμια Ημέρα Αυτισμού**

**11:00 ΞΕΝΟ ΝΤΟΚΙΜΑΝΤΕΡ (Ε): «Η ΤΕΛΕΙΑ ΟΙΚΟΓΕΝΕΙΑ ΜΟΥ» (ΜΥ PERFECT FAMILY) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Νέας Ζηλανδίας 2021.**

Σ’ αυτή την εμπνευσμένη και αισιόδοξη σειρά θ’ ανακαλύψουμε πώς, με τη βοήθεια των οικογενειών τους, παιδιά με νοητική και σωματική αναπηρία ζουν τη ζωή τους στο έπακρο.

**«Το τσούρμο των Σκραφ» (Scruff's Bunch)**

Η Κιμ «Σκραφ» Πρέστον ζει με τους τρεις ενήλικες γιους της, που έχουν διαγνωστεί με αυτισμό, και προσπαθεί να τηρεί ευλαβικά την καθημερινή ρουτίνα του σπιτικού, αφού και η παραμικρή αλλαγή μπορεί να οδηγήσει σε ξεσπάσματα. Η Κιμ πιστεύει ότι θα ζει με τους γιους της για την υπόλοιπη ζωή της. Μήπως όμως υπάρχει κι άλλος τρόπος;

**11:30 ΜΕ ΑΡΕΤΗ ΚΑΙ ΤΟΛΜΗ**

**---------------------------------------**

**15:30 ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ – Ζ΄ ΚΥΚΛΟΣ (E) (Αλλαγή επεισοδίων)**

**Οικογενειακή σειρά, παραγωγής ΗΠΑ 1974 - 1983.**

**Επεισόδιο 11ο: «Για να δει το φως» - Β΄ Μέρος (To See The Light - Part 2o)**

Ο Άνταμ ονειρεύεται τον εαυτό του δικηγόρο την ώρα που κατευθύνεται στη Μινεάπολη για να λάβει μέρος στις εξετάσεις.

Από τη στιγμή που φτάνει, τα πράγματα, όμως, δεν εξελίσσονται όπως θα ήθελε. Μήπως για να πετύχει το όνειρό του, θα πρέπει να κάνει περισσότερα απ’ όσα αντέχει; Πίσω στο Γουόλνατ Γκρόουβ, η Χάριετ παλεύει να αλλάξει τη διατροφή της. Ο Νελς πιστεύει ότι η επίσκεψη της λεπτής, όμορφης εξαδέλφης της Μίριαμ, θα μπορούσε να τη βοηθήσει.

**Επεισόδιο 12ο: «Όλσεν εναντίον Όλσεν» (Olsen vs Olsen)**

Μια ακτιβίστρια φτάνει στο Γουόλνατ Γκρόουβ και προσπαθεί να ενημερώσει τους άντρες σχετικά με τα δικαιώματά τους σε περιουσιακά ζητήματα. Η Χάριετ Όλσεν, μετά τον μεγαλειώδη καβγά με τον σύζυγό της, πηγαίνει να μείνει στο ξενοδοχείο.

Τα πράγματα χειροτερεύουν όταν η Καρολάιν αποφασίζει να ακολουθήσει το παράδειγμα της Χάριετ, προκαλώντας θύελλα αντιδράσεων που απειλεί σχεδόν όλες τις οικογένειες.

**-----------------------------------------**

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**21:00 ΞΕΝΗ ΣΕΙΡΑ: «ΣΕΡΛΟΚ ΧΟΛΜΣ: ΤΟ ΛΑΓΩΝΙΚΟ ΤΩΝ ΜΠΑΣΚΕΡΒΙΛ» (SHERLOCK HOLMES: THE HOUND OF THE BASKERVILLES) Κ8 GR live streaming & διαθέσιμο στο ERTFLIX**

**Αστυνομική σειρά μυστηρίου, παραγωγής Αγγλίας 1988.**

**Σκηνοθεσία:** Μπράιαν Μιλς

**Πρωταγωνιστούν:** Τζέρεμι Μπρετ, Ρέιμοντ Άνταμσον, Ντέιβιντ Μπερκ, Νέιλ Ντάνκαν, Ρόναλντ Πίκαπ, Ρόζμαρι Μακ Χέιλ

**Υπόθεση:** Ένας θρύλος στοιχειώνει τον τελευταίο ιδιοκτήτη της έπαυλης των Μπάσκερβιλ. Πριν από 200 χρόνια, ο προγονός του Χιούγκο ντε Μπάσκερβιλ είχε βρει τραγικό θάνατο από ένα τεράστιο κυνηγόσκυλο. Έκτοτε, ο φόβος εκείνου του γιγάντιου σκύλου υποτίθεται ότι στοιχειώνει την οικογένεια. Μόνο ο ντετέκτιβ Σέρλοκ Χολμς μπορεί να ανακαλύψει την αλήθεια.

**22:45 ΕΛΛΗΝΙΚΗ ΣΕΙΡΑ**

**-----------------------------------------**

**ΣΗΜ: Η ξένη σειρά θα μεταδοθεί σε νυχτερινή επανάληψη στις 03:00.**

**ΔΕΥΤΕΡΑ 3/4/2023**

**---------------------------**

**11:00 ΞΕΝΟ ΝΤΟΚΙΜΑΝΤΕΡ**

**12:00 ΕΛΛΗΝΙΚΗ ΣΕΙΡΑ: «O ΧΡΙΣΤΟΣ ΞΑΝΑΣΤΑΥΡΩΝΕΤΑΙ» (EΡΤ ΑΡΧΕΙΟ) Κ8 W**

**Κοινωνική δραματική σειρά, διασκευή του μυθιστορήματος του Νίκου Καζαντζάκη, παραγωγής 1975.**

**Σκηνοθεσία:** Βασίλης Γεωργιάδης

**Τηλεοπτική διεύθυνση:** Κώστας Λυχναράς

**Σενάριο:** Νότης Περγιάλης, Γεράσιμος Σταύρου

**Συγγραφέας:** Νίκος Καζαντζάκης

**Αφήγηση:** Νότης Περγιάλης

**Μουσική επιμέλεια:** Δανάη Ευαγγελίου

**Σκηνικά:** Πέτρος Καπουράλης

**Κοστούμια:** Τάσος Ζωγράφος

**Παίζουν:** Αλέξης Γκόλφης, Δήμος Σταρένιος, Γεωργία Βασιλειάδου, Κάτια Δανδουλάκη, Λυκούργος Καλλέργης, Αλίκη Αλεξανδράκη, Γιάννης Αργύρης, Ανδρέας Φιλιππίδης, Γιώργος Φούντας, Κώστας Γκουσγκούνης, Τζένη Φωτίου, Νίκος Χατζίσκος, Μαίρη Ιγγλέση, Στάμυ Κακαρά, Νίκος Καλογερόπουλος, Νάσος Κεδράκας, Νίκος Κούρος, Ηρώ Κυριακάκη, Φοίβος Ταξιάρχης, Νίκη Τριανταφυλλίδη, Βασίλης Τσάγκλος, Ελένη Ζαφειρίου, Θόδωρος Κατσούλης, Φραγκούλης Φραγκούλης, Γιάννης Κοντούλης, Κώστας Γεννατάς, Γιάννης Χειμωνίδης, Θόδωρος Συριώτης, Νίκος Γαλιάτσος, Αργύρης Παυλίδης, Σπύρος Παπαφραντζής, Έμμυ Λάβδα, Χριστόφορος Μπουμπούκης, Θάνος Ευαγγελινός, Άγγελος Γεωργιάδης, Γιάννης Φύριος, Ιωάννα Μήτρου, Σταύρος Αβδούλος

**Η υπόθεση της σειράς** εκτυλίσσεται στην ενδοχώρα της Μικράς Ασίας και πιο συγκεκριμένα στο χωριό Λυκόβρυση το 1921. Οι κάτοικοί του είχαν ένα παλιό έθιμο, κάθε επτά χρόνια έκαναν την αναπαράσταση των Παθών του Χριστού τη Μεγάλη Εβδομάδα και έπρεπε να διαλέξουν μερικούς από τους άνδρες του χωριού που θα υποδύονταν τους Αποστόλους και έναν που θα υποδυόταν τον Χριστό. Μαζεύονται οι δημογέροντες του χωριού και αποφασίζουν σε ποιους θα αναθέσουν τους ρόλους. Οι δημογέροντες είναι ο παπα-Γρηγόρης, ο γερο-Λαδάς, ο άρχοντας Πατριαρχέας, ο καπετάνιος και ο δάσκαλος του χωριού και αδελφός του παπα-Γρηγόρη. Οι δημογέροντες αποφασίζουν να δώσουν τον ρόλο του Ιωάννη στον γιο του Πατριαρχέα, τον Μιχελή, τον ρόλο του Πέτρου στον Γιαννακό, τον ρόλο της Μαγδαληνής στην Κατερίνα, την πόρνη του χωριού, τον ρόλο του Ιούδα στον Παναγιώταρο και τέλος τον ρόλο του Χριστού στον πιο αθώο που δεν ήταν άλλος από τον βοσκό των προβάτων του Πατριαρχέα, τον Μανωλιό.

Καθώς οι ετοιμασίες προχωρούν, η άφιξη στη γειτονική Σαρακήνα μιας ομάδας προσφύγων με επικεφαλής τον παπα-Φώτη, προκαλεί την εχθρότητα των πιο αντιδραστικών στοιχείων του χωριού, που βλέπουν τους άκληρους πρόσφυγες σαν άμεση απειλή για τα υπάρχοντά τους. Όταν μάλιστα μετά τον θάνατο του Πατριαρχέα, ο Μιχελής χαρίζει όλα τα υπάρχοντά του στους φτωχούς της Σαρακήνας, ο παπα-Γρηγόρης έξαλλος προσπαθεί να στρέψει τον αγά της Λυκόβρυσης εναντίον τους, κατηγορώντας τους ότι είναι μπολσεβίκοι και επαναστάτες.

Οι εξαθλιωμένοι πρόσφυγες προσπαθούν να εγκατασταθούν στο σπίτι και στα κτήματα του Πατριαρχέα. Οι χωριανοί της Λυκόβρυσης, με επικεφαλής τον παπα-Γρηγόρη, τους λιθοβολούν και τους διώχνουν. Παραμένει μόνο ο Μανωλιός, τον οποίο συλλαμβάνει ο Παναγιώταρος και τον οδηγει στον αγά. Ο αγάς τον δικάζει και τον παραδίδει στον συγκεντρωμένο και εξαγριωμένο όχλο που ζητεί επίμονα την παραδειγματική του τιμωρία. Τον οδηγούν στην εκκλησία και εκεί ο Παναγιώταρος, αφού προηγουμένως τον ξυλοκοπήσει άγρια στη συνέχεια με την προτροπή του παπα-Γρηγόρη τον μαχαιρώνει μπροστά στην Αγία Τράπεζα.

Ενώ το αίμα του νεκρού Μανωλιού βάφει την εκκλησία, οι πρόσφυγες της Σαρακήνας με επικεφαλής τον παπα-Φώτη φεύγουν από τη Λυκόβρυση για να αποφύγουν νέα αιματοχυσία, αναζητώντας νέο τόπο εγκατάστασης.

**Επεισόδια 1ο.** Οι κάτοικοι του χωριού Λυκόβρυση του Πόντου αναπαριστούν κάθε επτά χρόνια το Θείο Πάθος. Για τον λόγο αυτό, οι προεστοί επιλέγουν ήδη από την προηγούμενη χρονιά συγχωριανούς τους για τους απαιτούμενους ρόλους. Αυτοί που επιλέγονται οφείλουν να ζήσουν όλη την επόμενη χρονιά με συνέπεια τον ρόλο τον οποίο θα ενσαρκώσουν. Ο Κωνσταντής θα κάνει τον Ιάκωβο, ο Γιαννακός τον Πέτρο, ο Μιχελής τον Ιωάννη, ο Παναγιώταρος τον Ιούδα, ο Μανωλιός τον Χριστό, η Κατερίνα τη Μαγδαληνή. Στο μεταξύ, κάτοικοι γειτονικού χωριού που εκδιώχτηκαν βίαια από τους Τούρκους, ζητούν καταφύγιο στη Λυκόβρυση. Οι προεστοί, με επικεφαλής τον παπά τους, τους το αρνούνται με τη δικαιολογία ότι είναι βρόμικοι και μεταφέρουν τη χολέρα που θα τους μολύνει. Ο Μιχελής προτρέπει τον Μανωλιό να κλέψουν από το κελάρι του πατέρα του, για να βοηθήσουν τους νεοφερμένους, πράγμα που κάνουν. Ο Καπετάν Φουρτούνας, μεθυσμένος, παρακολουθεί από το μπαλκόνι τα τεκταινόμενα. Κατεβαίνοντας πέφτει στη σκάλα και τραυματίζεται σοβαρά.

**Επεισόδιο 2ο.** Ο Παναγιώταρος αποκαλύπτει στον Πατριαρχέα ότι ο Μανωλιός, ο γιος του ο Μιχελής και ο Κωνσταντής έκλεψαν από το κελάρι του τρόφιμα και τα έδωσαν στους πρόσφυγες. Ο γερο-Λαδάς καλεί τον Γιαννακό σπίτι του. Του ζητεί να έρθει σε επαφή με τους πρόσφυγες και να τους πείσει να ανταλλάξουν τα χρυσαφικά τους με τρόφιμα.

Ο Γιαννακός, τελικά, δέχεται την πρόταση του γερο-Λαδά και του ζητεί τα μισά από τα κέρδη. Εκείνος συμφωνεί και του δίνει προκαταβολή τρεις χρυσές λίρες.

Ο Γιαννακός ακολουθεί τους πρόσφυγες από κάποια απόσταση συνεπαρμένος από τη δύναμη της ψυχής τους. Κλαίγοντας και μετανιωμένος, αναφέρει στον παπα-Φώτη τον λόγο της επίσκεψής του, καθώς και το σχέδιο του γερο-Λαδά και του δίνει τις τρεις λίρες.

**14:00 ΕΛΛΗΝΙΚΗ ΤΑΙΝΙΑ**

**----------------------------**

**20:00 ΕΠΙΧΕΙΡΗΣΗ, ΑΛΛΑΖΟΥΜΕ ΤΗΝ ΕΛΛΑΔΑ**

**21:00 ΞΕΝΟ ΝΤΟΚΙΜΑΝΤΕΡ: «ΤΟ ΦΑΓΗΤΟ ΣΤΙΣ ΜΕΡΕΣ ΜΑΣ» (FOOD IN OUR TIME)**

**(Αλλαγή ντοκιμαντέρ) K8 GR live streaming**

**Σειρά ντοκιμαντέρ, παραγωγής 2020**

Σε αυτό το βραβευμένο, premium γαστρονομικό ταξίδι, ο βραβευμένος με αστέρι Michelin σεφ **André Chiang** ταξιδεύει σε όλο τον κόσμο για να εξερευνήσει τις βαθύτερες έννοιες και την προέλευση του φαγητού.

Αποκαλύπτει τα πάντα, από την παγωμένη διατροφή των Ρώσων Γιακούτ και τους σεφ στην Ιαπωνία, το Περού και την Γκάνα που ερμηνεύουν εκ νέου την κληρονομιά των τροφίμων, μέχρι το έργο των οραματιστών σεφ Massimo Bottura και του χημικού τροφίμων Hervé This.

Παρακολουθήστε τους διεθνούς φήμης σεφ σε ένα ταξίδι στην ιστορία και στον πολιτισμό, καθώς ο André Chiang εξερευνά τη φύση και την κληρονομιά της κάθε κουζίνας.

**Eπεισόδιο 1ο**

**22:00 ΞΕΝΗ ΤΑΙΝΙΑ**

**23:50 ΞΕΝΗ ΣΕΙΡΑ:  «ΦΟΝΟΙ ΣΤΗ ΓΕΝΟΒΑ» (PETRA) (Ε) Κ12 GR live streaming & διαθέσιμο στο ERTFLIX**

**Αστυνομική σειρά, παραγωγής Ιταλίας** **2020.**

**Σκηνοθεσία:** Μαρία Σόλε Τονιάζι

**Παίζουν:** Πάολα Κορτελέζι, Αντρέα Πενάτσι, Αντόνιο Ζαβατέρι, Σιμόνε Λιμπεράτι, Ντιέγκο Ρίμπον, Μανουέλα Μαντράτσια, Κριστίνα Παζίνο, Αντρέα Μπρούσκι, Αλέσια Τζουλιάνι, Ρικάρντο Λομπάρντο, Σίλβια Ντεγκράντι, Βαλεντίνα ντ’ Αγκοστίνο, Τομάσο Μπαζίλι, Αντρέι Νόβα, Αλεσάντρο Τεντέσκι, Μπεατρίτσε Αγιέλο, Μαρίνα Οκιονέρο, Ιάκοπο Ριτσιότι

**Γενική υπόθεση:** Η αστυνομική επιθεωρήτρια Πέτρα Ντελικάτο εργάζεται στο Τμήμα Αρχείων της Αστυνομίας της Γένοβας.

Μέχρι την ημέρα που, λόγω έλλειψης προσωπικού, της ανατίθεται η πρώτη της επιχειρησιακή υπόθεση.

Και βρίσκεται να συνεργάζεται με τον αστυνομικό Αντόνιο Μόντε, έναν παλιομοδίτη, μεσήλικα άνδρα με τετράγωνη λογική.

**Επεισόδιο 1ο: «Τελετουργικό θανάτου» (Death Rituals)**

Στη Γένοβα, μια σειρά από γυναίκες καταγγέλλουν ότι υπήρξαν θύματα βιασμού. Η επιθεωρήτρια Πέτρα Ντελικάτο αναλαμβάνει την υπόθεση και καλείται να συνεργαστεί με τον αναπληρωτή επιθεωρητή Αντόνιο Μόντε.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:50 ΔΥΟ ΖΩΕΣ (Ε) ημέρας**

**02:50 ΕΠΙΧΕΙΡΗΣΗ, ΑΛΛΑΖΟΥΜΕ ΤΗΝ ΕΛΛΑΔΑ (Ε) ημέρας**

**03:40 ΣΤΟΝ ΖΩΟΛΟΓΙΚΟ ΚΗΠΟ (Ε) ημέρας**

**04:30 ΦΑΚΕΛΟΣ: ΔΙΑΤΡΟΦΗ ΚΑΙ ΔΙΑΒΗΤΗΣ (Ε) ημέρας**

**05:00 ΤΟ ΦΑΓΗΤΟ ΣΤΙΣ ΜΕΡΕΣ (Ε) ημέρας**

**06:00 ΠΡΩΤΕΣ ΥΛΕΣ (Ε) ημέρας**

**-------------------------------------**

**ΣΗΜ: Η εκπομπή «ΠΟΠ ΜΑΓΕΙΡΙΚΗ» (Ε) και το τηλεπαιχνίδι «ΔΕΣ ΚΑΙ ΒΡΕΣ» (Ε) δεν θα μεταδοθούν.**

**ΤΡΙΤΗ 4/4/2023**

**---------------------------**

**11:00 ΞΕΝΟ ΝΤΟΚΙΜΑΝΤΕΡ**

**12:00 ΕΛΛΗΝΙΚΗ ΣΕΙΡΑ: «O ΧΡΙΣΤΟΣ ΞΑΝΑΣΤΑΥΡΩΝΕΤΑΙ» (EΡΤ ΑΡΧΕΙΟ) Κ8 W**

**Κοινωνική δραματική σειρά, διασκευή του μυθιστορήματος του Νίκου Καζαντζάκη, παραγωγής 1975.**

**Επεισόδιο 3ο.** Η Κατερίνα διηγείται στον Μανωλιό ένα όνειρο που είδε μ’ αυτόν. Του ομολογεί ότι τον σκέφτεται κι εκείνος παραδέχεται ότι τη σκέφτεται κι αυτός. Η Λενιώ ρωτά τον Μανωλιό πότε θα παντρευτούν, εκείνος υπεκφεύγει κι αυτή τον απειλεί ότι θα τον αφήσει. Ο Παναγιώταρος, μεθυσμένος, χτυπά την πόρτα της Κατερίνας. Κάνει φασαρία και την απειλεί. Γυρίζει σπίτι του, τα βάζει με την Πελαγία και τη χτυπά, επειδή τον κατασκοπεύει. Χτυπά και τη γυναίκα του, επειδή πάει να τη γλιτώσει και τσακώνονται άγρια για τη σχέση του με την Κατερίνα. Ο Μανωλιός πάει στο σπίτι της Κατερίνας. Έχει φοβερές ενοχές. Παραπατάει και πέφτει. Καθώς σηκώνεται, το πρόσωπό του είναι σημαδεμένο σαν να έχει λέπρα. Το εκλαμβάνει ως θεία τιμωρία και φεύγει αναστατωμένος.

**Επεισόδιο 4ο.** Η κυρα-Μάρθα παραγγέλνει στην Κατερίνα να πάει στον άρχοντα Πατριαρχέα. Η Κατερίνα αρνείται, της λέει ότι δεν πρόκειται να ξαναπάει με κανέναν. Ο παπα-Γρηγόρης προσπαθεί να νουθετήσει τον Παναγιώταρο. Εκείνος του αντιμιλά και τον απειλεί. Τελικά τα βρίσκουν και ο Παναγιώταρος του δίνει διάφορες πληροφορίες. Η Μαριωρή ζητεί από τον Μιχελή να επισπεύσουν τον γάμο. Η Λενιώ πηγαίνει στη στάνη έπειτα από πρόσκληση του Μανωλιού και εκείνος της δείχνει το πρόσωπό του και της αποκαλύπτει ότι έχει λέπρα. Καθώς η Λενιώ φεύγει, της ρίχνεται το Νικολιό. Ο Γιαννακός ενημερώνει τον Κωνσταντή και τον Μιχελή για την κατάσταση της υγείας του Μανωλιού. Ο Γιαννακός λέει στον γερο-Λαδά ότι δεν πρόλαβε να πάρει τα χρυσαφικά, γιατί τα πήρε άλλος πριν απ’ αυτόν. Εκείνος απαιτεί πίσω τις τρεις λίρες και ο Γιαννακός υπογράφει ότι του τις χρωστά.

Ο αγάς και ο ετοιμοθάνατος Καπετάν Φουρτούνας, σε συγκινησιακά φορτισμένο κλίμα, ανταλλάσσουν χωρατά και φιλοσοφίες για την άλλη ζωή, πίνουν ρακί, ανταλλάσσουν ευχές για καλό κατευόδιο και αποχαιρετίζονται με δάκρυα στα μάτια.

Ο Μανωλιός πηγαίνει στο σπίτι της Κατερίνας, όμως τον βλέπει ο Παναγιώταρος. Ο Μανωλιός της αποκαλύπτει το πρόσωπό του κι εκείνη τον αγκαλιάζει κλαίγοντας.

**14:00 ΕΛΛΗΝΙΚΗ ΤΑΙΝΙΑ**

**------------------------------**

**20:00 1821, Η ΕΛΛΗΝΙΚΗ ΕΠΑΝΑΣΤΑΣΗ (Ε)**

**21:00 ΞΕΝΟ ΝΤΟΚΙΜΑΝΤΕΡ: «ΤΟ ΦΑΓΗΤΟ ΣΤΙΣ ΜΕΡΕΣ ΜΑΣ» (FOOD IN OUR TIME)**

**(Αλλαγή ντοκιμαντέρ) K8 GR live streaming**

**Σειρά ντοκιμαντέρ, παραγωγής 2020**

**Επεισόδιο 2ο**

**22:00 ΞΕΝΗ ΤΑΙΝΙΑ**

**24:00 ΞΕΝΗ ΣΕΙΡΑ: «ΦΟΝΟΙ ΣΤΗ ΓΕΝΟΒΑ» (PETRA) (Ε) Κ12 GR live streaming & διαθέσιμο στο ERTFLIX**

**Αστυνομική σειρά, παραγωγής Ιταλίας** **2020.**

**Επεισόδιο 2ο: «Η μέρα του σκύλου» (Dog Day)**

Ένας εκπαιδευτής και ένας κτηνίατρος βοηθούν την Πέτρα και τον Αντόνιο στην έρευνά τους μετά την εύρεση ενός πτώματος. Ανακαλύπτουν ότι το θύμα συμμετείχε σε παράνομη εμπορία και διακίνηση σκύλων.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:00 ΔΥΟ ΖΩΕΣ (Ε) ημέρας**

**03:00 1821, Η ΕΛΛΗΝΙΚΗ ΕΠΑΝΑΣΤΑΣΗ (Ε) ημέρας**

**03:50 ΣΤΟΝ ΖΩΟΛΟΓΙΚΟ ΚΗΠΟ (Ε) ημέρας**

**04:40 ΦΑΚΕΛΟΣ: ΔΙΑΤΡΟΦΗ ΚΑΙ ΔΙΑΒΗΤΗΣ (Ε) ημέρας**

**05:10 ΤΟ ΦΑΓΗΤΟ ΣΤΙΣ ΜΕΡΕΣ ΜΑΣ (Ε) ημέρας**

**06:05 ΠΡΩΤΕΣ ΥΛΕΣ (Ε) ημέρας**

**-------------------------------------**

**ΣΗΜ: Η εκπομπή «ΠΟΠ ΜΑΓΕΙΡΙΚΗ» (Ε) και το τηλεπαιχνίδι «ΔΕΣ ΚΑΙ ΒΡΕΣ» (Ε) δεν θα μεταδοθούν.**

**ΤΕΤΑΡΤΗ 5/4/2023**

**---------------------------**

**11:00 ΞΕΝΟ ΝΤΟΚΙΜΑΝΤΕΡ**

**12:00 ΕΛΛΗΝΙΚΗ ΣΕΙΡΑ: «O ΧΡΙΣΤΟΣ ΞΑΝΑΣΤΑΥΡΩΝΕΤΑΙ» (EΡΤ ΑΡΧΕΙΟ) Κ8 W**

**Κοινωνική δραματική σειρά, διασκευή του μυθιστορήματος του Νίκου Καζαντζάκη, παραγωγής 1975.**

**Επεισόδιο 5ο.** Ο Γιαννακός φέρνει τον παπα-Φώτη στη στάνη, ο οποίος διδάσκει την αγάπη του Χριστού. Ο Μανωλιός του ζητεί να τον εξομολογήσει μπροστά στους συντρόφους του. Ο παπα-Φώτης τον καθοδηγεί. Ο Καπετάν Φουρτούνας κάνει τη διαθήκη του. Ο παπα-Γρηγόρης τον εξομολογεί στο σπίτι του, αλλά με τις μηδενιστικές απόψεις του αναλλοίωτες, κάνει τον παπα-Γρηγόρη έξαλλο. Αρνείται να τον κοινωνήσει. Ο Καπετάν Φουρτούνας ξεψυχά.

Ο Παναγιώταρος τρώει μόνος στο σπίτι, όταν μπαίνει η γυναίκα του και λογοφέρνουν, εκείνος όμως αρχίζει να γίνεται διαλλακτικός μαζί της. Είναι φανερό ότι είναι αλλαγμένος. Προσπαθεί να αποφύγει τους καβγάδες και τα βαριά λόγια, όμως εκείνη είναι εξαιρετικά θυμωμένη, προσβλητική και επιθετική.

**Επεισόδιο 6ο.** Η Μαριωρή, μελαγχολική στο σπίτι της, μονολογεί για το όνειρό της. Μπαίνει ο Μιχελής και του το διηγείται ταραγμένη. Εκείνος της μιλά με θαυμασμό για τον παπα-Φώτη και τους πρόσφυγες της Σαρακίνας. Εκείνη εκφράζει τη συμπαράστασή της. Ανταλλάσσουν λόγια αγάπης και φιλιούνται για πρώτη φορά.

Στο σπίτι του αγά, το Γιουσουφάκι είναι στενοχωρημένο. Ο αγάς διατάζει τον Σεΐζη να βάλει τους χωριανούς να στήσουν γλέντι στη πλατεία, για να το διασκεδάσει. Το Νικολιό ρωτάει τον Μανωλιό τι σκοπό έχει για τη Λενιώ κι εκείνος του αποκρίνεται πως είναι ελεύθερη να πάρει όποιον θέλει από το χωριό. Η Λενιώ ενημερώνει τον Πατριαρχέα για την αρρώστια του Μανωλιού και του λέει ότι θέλει να παντρευτεί το Νικολιό. Εκείνος συναινεί και η Λενιώ είναι εξαιρετικά χαρούμενη. Ο παπα-Γρηγόρης και η Μαριωρή μιλούν για τον επικείμενο γάμο της, τον βήχα που τη βασανίζει και το αίμα που είδε στο μαντίλι της. Ο παπα-Γρηγόρης προσπαθεί να της κρύψει την αλήθεια για την υγεία της.

Την άλλη μέρα, η κυρα-Μάρθα βρίσκει το Γιουσουφάκι σκοτωμένο στο κρεβάτι του και ξυπνά πανικόβλητη τον αγά. Εκείνος κλαίει και οδύρεται πάνω στο νεκρό κορμάκι του.

**14:00 ΕΛΛΗΝΙΚΗ ΤΑΙΝΙΑ**

**---------------------------**

**20:00 ΚΛΕΙΝΟΝ ΑΣΤΥ (Ε)**

**21:00 ΞΕΝΟ ΝΤΟΚΙΜΑΝΤΕΡ: «ΤΟ ΦΑΓΗΤΟ ΣΤΙΣ ΜΕΡΕΣ ΜΑΣ» (FOOD IN OUR TIME)**

**(Αλλαγή ντοκιμαντέρ) K8 GR live streaming**

**Σειρά ντοκιμαντέρ, παραγωγής 2020**

**Επεισόδιο 3ο (τελευταίο)**

**22:00 ΞΕΝΗ ΤΑΙΝΙΑ**

**00:10 ΞΕΝΗ ΣΕΙΡΑ: «ΦΟΝΟΙ ΣΤΗ ΓΕΝΟΒΑ» (PETRA) (Ε) Κ12 GR live streaming & διαθέσιμο στο ERTFLIX**

**Αστυνομική σειρά, παραγωγής Ιταλίας** **2020.**

**Επεισόδιο 3ο:** **«Απόστολοι του σκότους» (Emissaries of Darkness)**

Μετά την εμφάνισή της σε τηλεοπτική εκπομπή, η Πέτρα παραλαμβάνει ένα πακέτο στο αστυνομικό τμήμα.

Στο εσωτερικό, τέλεια διατηρημένο σε φορμαλίνη, βρίσκεται ένα κομμένο πέος. Ακολουθούν κάποιοι παρόμοιοι βάναυσοι ακρωτηριασμοί, ο ένας μετά τον άλλον, σύμφωνα με κάποιο μακάβριο τελετουργικό.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ΔΥΟ ΖΩΕΣ (Ε) ημέρας**

**03:10 ΚΛΕΙΝΟΝ ΑΣΤΥ (Ε) ημέρας**

**04:00 ΣΤΟΝ ΖΩΟΛΟΓΙΚΟ ΚΗΠΟ (Ε) ημέρας**

**05:00 ΤΟ ΦΑΓΗΤΟ ΣΤΙΣ ΜΕΡΕΣ ΜΑΣ (Ε) ημέρας**

**06:00 ΠΡΩΤΕΣ ΥΛΕΣ (Ε) ημέρας**

**-------------------------------------**

**ΣΗΜ: Η εκπομπή «ΠΟΠ ΜΑΓΕΙΡΙΚΗ» (Ε) και το τηλεπαιχνίδι «ΔΕΣ ΚΑΙ ΒΡΕΣ» (Ε) δεν θα μεταδοθούν.**

**ΠΕΜΠΤΗ 6/4/2023**

**---------------------------**

**11:00 ΞΕΝΟ ΝΤΟΚΙΜΑΝΤΕΡ**

**12:00 ΕΛΛΗΝΙΚΗ ΣΕΙΡΑ: «O ΧΡΙΣΤΟΣ ΞΑΝΑΣΤΑΥΡΩΝΕΤΑΙ» (EΡΤ ΑΡΧΕΙΟ) Κ8 W**

**Κοινωνική δραματική σειρά, διασκευή του μυθιστορήματος του Νίκου Καζαντζάκη, παραγωγής 1975.**

**Επεισόδιο 7ο.** Η κυρα-Μάρθα βρίσκει το Γιουσουφάκι σκοτωμένο στο κρεβάτι του και ξυπνά πανικόβλητη τον αγά. Εκείνος κλαίει και οδύρεται πάνω στο νεκρό κορμάκι του και πυροβολεί στον αέρα, σε έξαλλη κατάσταση, βρίζοντας και απειλώντας. Ο φόβος είναι διάχυτος. Οι προεστοί πάνε στο κονάκι του αγά. Οι χωριανοί τους παραστέκουν και τους ενθαρρύνουν. Ο Σεΐζης φέρνει αλυσοδεμένο και τον Παναγιώταρο στο κονάκι του αγά. Το Γιουσουφάκι, πλυμένο και στολισμένο με λουλούδια, κείτεται δίπλα στον αγά. Εκείνος, σε έξαλλη κατάσταση, κλαίει, απειλεί και δεν δέχεται καμιά κουβέντα. Τους χτυπά με τον βούρδουλα και απειλεί ότι θα αρχίσει από την επόμενη μέρα να κρεμάει έναν-έναν τους προεστούς και κατόπιν τους χωριανούς μέχρι να φανερωθεί ο φονιάς και τους κλείνει όλους στο μπουντρούμι.

Στο μπουντρούμι είναι όλοι τους φοβισμένοι. Ο Παναγιώταρος, φυλακισμένος κι αυτός, εξακολουθεί να είναι ψύχραιμος, αλλά και προκλητικός όπως πάντα. Στήνονται οι κρεμάλες. Ο αγάς τους επισκέπτεται στη φυλακή και επαναλαμβάνει τις απειλές του.

Ο γερο-Λαδάς τού αναφέρει ότι πριν από λίγο ο Παναγιώταρος ομολόγησε ότι αυτός είναι ο φονιάς. Ένας-ένας οι προεστοί παίρνουν όρκο ότι πράγματι το ομολόγησε. Ο αγάς χτυπά τον Παναγιώταρο και του λέει ότι θα κρεμαστεί. Αν όμως δεν ομολογήσει ότι αυτός είναι ο φονιάς, στη συνέχεια θα κρεμαστούν και οι προεστοί, ένας κάθε ημέρα. Ο Παναγιώταρος λέει προκλητικά στους προεστούς ότι θα τον ακολουθήσουν όλοι στην κρεμάλα.

**Επεισόδιο 8ο.** Ο αγάς διατάζει τον Σεΐζη να φέρει ενισχύσεις από τα γειτονικά χωριά, εξαιτίας του φόβου των επικείμενων εκτελέσεων και τη Μάρθα να κάνει τις απαραίτητες ετοιμασίες για την κηδεία. Στη φυλακή, ο γερο-Λαδάς προσπαθεί να πείσει τον Παναγιώταρο να θυσιαστεί, για να σωθεί αυτός και οι άλλοι. Στο μεταξύ, ο Μανωλιός προσεύχεται στο βουνό. Γίνεται θαύμα και το πρόσωπό του καθαρίζει από τη λέπρα.

Ο Σεΐζης παίρνει τον Παναγιώταρο για την κρεμάλα. Ακολουθεί το πλήθος που του ζητεί να ομολογήσει. Εκείνος αρνείται να ομολογήσει κάτι που δεν έχει κάνει. Στη φυλακή, οι προεστοί συζητούν με απόγνωση. Ο Πατριαρχέας προτείνει να κατασκευάσουν έναν φονιά για να γλιτώσουν. Ο παπα-Γρηγόρης υποστηρίζει ότι ο πιθανός φονιάς είναι από τη Σαρακήνα.

Ο Μανωλιός διακόπτει την εκτέλεση λέγοντας ότι είναι ο φονιάς. Επικρατεί χάος. Ο αγάς διατάζει να τον κλείσουν στο μπουντρούμι. Ο παπα-Γρηγόρης σπέρνει αμφιβολίες στον αγά και στρέφει τις υποψίες του στους πρόσφυγες της Σαρακήνας. Ο αγάς προβληματίζεται.

**14:00 ΕΛΛΗΝΙΚΗ ΤΑΙΝΙΑ**

**---------------------------**

**20:30 ΕΣ ΑΥΡΙΟΝ ΤΑ ΣΠΟΥΔΑΙΑ: «Desert Monks»**

**21:00 ΞΕΝΟ ΝΤΟΚΙΜΑΝΤΕΡ: «ΝΕΑΝΤΕΡΤΑΛ, ΟΙ ΠΡΟΓΟΝΟΙ ΜΑΣ» (NEANDERTHALS: MEET YOUR ANCESTORS) (Αλλαγή ντοκιμαντέρ)  K8 GR live streaming**

**Μίνι σειρά ντοκιμαντέρ 2 επεισοδίων, παραγωγής Αγγλίας (BBC) 2018.**

Η αρχαιολόγος **Έλα Αλ – Σαμάχι** και ο ηθοποιός **Άντι Σέρκις** φέρνουν τους προϊστορικούς ανθρώπους «πίσω στη ζωή», μέσω της τεχνολογίας των κινούμενων σχεδίων, αποκαλύπτοντας μερικές εκπληκτικές ομοιότητες με τους σύγχρονους ανθρώπους.

**Eπεισόδιο 1ο.** Η αρχαιολόγος **Έλα Αλ-Σαμάχι** επιστρατεύει τη βοήθεια του σταρ του κινηματογράφου και δεξιοτέχνη των ειδικών εφέ **Άντι Σέρκις,** καθώς και μιας πλειάδας ειδικών απ’ όλο τον κόσμο για να δημιουργήσουν το πρώτο επιστημονικά ακριβές 3D άβαταρ ενός Νεάντερταλ.

**22:00 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ**

**23:50 ΜΙΚΡΕΣ ΙΣΤΟΡΙΕΣ**

**00:10 ΞΕΝΗ ΣΕΙΡΑ: «ΦΟΝΟΙ ΣΤΗ ΓΕΝΟΒΑ» (PETRA) (Ε) Κ12 GR live streaming & διαθέσιμο στο ERTFLIX**

**Αστυνομική σειρά, παραγωγής Ιταλίας** **2020.**

**Επεισόδιο 4ο (τελευταίο): «Αγρύπνια» (Deathwatch)**

Η Πέτρα και ο Αντόνιο ερευνούν τη δολοφονία ενός πολύ μισητού τηλεοπτικού παρουσιαστή, που εμπλέκεται σε κουτσομπολιά και εκβιασμούς.

Οι δυο αστυνομικοί, ωστόσο, σύντομα καλούνται να κολυμπήσουν στα βαθιά του ίδιου τους του εαυτού, προκειμένου να μπορέσουν να απαλλαγούν από βαρίδια του παρελθόντος τους, ενώ παράλληλα, ανακαλύπτουν τη σκοτεινή πλευρά κάποιας επιχείρησης διασκέδασης.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ΔΥΟ ΖΩΕΣ (Ε) ημέρας**

**03:10 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας**

**03:40 ΜΟΝΟΓΡΑΜΜΑ (Ε) ημέρας**

**04:10 ΣΤΟΝ ΖΩΟΛΟΓΙΚΟ ΚΗΠΟ (Ε) ημέρας**

**05:00 ΝΕΑΝΤΕΡΤΑΛ, ΟΙ ΠΡΟΓΟΝΟΙ ΜΑΣ (Ε) ημέρας**

**06:00 ΠΡΩΤΕΣ ΥΛΕΣ (Ε) ημέρας**

**-------------------------------------**

**ΣΗΜ: Η εκπομπή «ΠΟΠ ΜΑΓΕΙΡΙΚΗ» (Ε) και το τηλεπαιχνίδι «ΔΕΣ ΚΑΙ ΒΡΕΣ» (Ε) δεν θα μεταδοθούν.**

**ΠΑΡΑΣΚΕΥΗ 07/04/2023**

**---------------------------**

**11:00 ΞΕΝΟ ΝΤΟΚΙΜΑΝΤΕΡ**

**12:00 ΕΛΛΗΝΙΚΗ ΣΕΙΡΑ: «O ΧΡΙΣΤΟΣ ΞΑΝΑΣΤΑΥΡΩΝΕΤΑΙ» (EΡΤ ΑΡΧΕΙΟ) Κ8 W**

**Κοινωνική δραματική σειρά, διασκευή του μυθιστορήματος του Νίκου Καζαντζάκη, παραγωγής 1975.**

**Επεισόδιο 9ο.** Ο Μανωλιός επιμένει μπροστά στον αγά ότι αυτός είναι ο φονιάς. Ο αγάς τον λέει κουτό που θέλει να τα πάρει όλα επάνω του και διατάζει τον Σεΐζη να τον μαστιγώσει και να τον κρεμάσει. Ο Πατριαρχέας θεωρεί ότι είναι αμαρτία να θυσιαστεί ένας αθώος, αλλά ο παπα-Γρηγόρης «τακτοποιεί» το ηθικό μέρος ενώπιον του Θεού. Ο Παναγιώταρος είναι ο μόνος που θεωρεί ντροπή να θυσιαστεί ένας αθώος. Η Μάρθα ενημερώνει τους Γιαννακό, Κωνσταντή και Μιχελή για τις συκοφαντίες του παπα-Γρηγόρη στον αγά για τους Σαρακινιώτες. Η Κατερίνα, από την αγάπη της για τον Μανωλιό και για να τον σώσει, πηγαίνει στον αγά και του λέει πως εκείνη σκότωσε το Γιουσουφάκι. Ο αγάς αγανακτεί και τη μαχαιρώνει.

Ο παπα-Φώτης ενημερώνεται από τον Χριστοφή για τη θυσία του Μανωλιού και τις συκοφαντίες του παπα-Γρηγόρη. Ο αγάς σε έξαλλη κατάσταση, δίνει εντολή να κρεμαστεί ο Μανωλιός, ενώ παράλληλα ανακοινώνει την απόφασή του να κρεμάσει και όλους τους υπόλοιπους. Τη στιγμή που περνιέται η θηλιά στο λαιμό του Μανωλιού, η Μάρθα φέρνει στην πλατεία τα ρούχα του Σεΐζη πλημμυρισμένα στο αίμα. Ο αγάς, βλέποντας ότι αυτός είναι ο πραγματικός φονιάς, τον βασανίζει και τον κρεμάει με τα ίδια του τα χέρια.

Ο Μανωλιός μαθαίνει για τη θυσία της Κατερίνας. Στο σπίτι της Κατερίνας, ο Μανωλιός μιλά στο άψυχο κορμί της με λόγια αγάπης. Ο Γιαννακός τής ζητεί συγγνώμη για τις άνομες σκέψεις του. Την άλλη μέρα, ο Μανωλιός ανακοινώνει στους συντρόφους του την απόφασή του να ακολουθήσει τον δρόμο του Χριστού.

**Επεισόδιο 10ο.** Ο Πατριαρχέας μιλάει με τον Μιχελή για την επίσπευση του γάμου του και αφήνει αιχμές για τη κατάσταση της υγείας της Μαριωρής. Ο Μιχελής αντιδρά και δηλώνει την απεριόριστη αγάπη του γι’ αυτήν. Ο αγάς φεύγει μυστικά για ένα ταξίδι. Ο Μιχελής επισκέπτεται τη Μαριωρή και της ζητεί να κλεφτούν, για να επισπεύσουν τον γάμο. Η Μαριωρή θορυβείται με τη βιασύνη του. Ο Νικολιός ανακοινώνει στον Μανωλιό ότι θα παντρευτεί τη Λενιώ κι εκείνος τους δίνει την ευχή του. Ο Πατριαρχέας ρωτάει ευθέως για την υγεία της Μαριωρής. Ο παπα-Γρηγόρης αρνείται τις φήμες και λογομαχούν έντονα. Ο Παναγιώταρος, κλεισμένος στο σπίτι του, πίνει και σπάει τα πάντα θρηνώντας τον θάνατο της Κατερίνας. Το χωριό είναι ανάστατο. Στο γλέντι για τους αρραβώνες Λενιώς και Νικολιού, ο Μανωλιός ζητεί ελεημοσύνη για λογαριασμό των Σαρακινιωτών. Πρώτος πείθεται ο κουρέας. Ακολουθούν και οι άλλοι. Ο παπα-Γρηγόρης παρεμβαίνει, διώχνει τον Μανωλιό και βγάζει το φαρμάκι του κατά του παπα-Φώτη. Εκείνος κηρύττει το λόγο του Θεού και ζητεί για άλλη μια φορά ελεημοσύνη. Η Μαριωρή δίνει πρώτη το κόσμημά της.

**14:00 ΕΛΛΗΝΙΚΗ ΤΑΙΝΙΑ**

**---------------------------**

**20:00 ΣΤΑ ΑΚΡΑ (Ε)**

**21:00 ΞΕΝΟ ΝΤΟΚΙΜΑΝΤΕΡ: «ΝΕΑΝΤΕΡΤΑΛ, ΟΙ ΠΡΟΓΟΝΟΙ ΜΑΣ» (NEANDERTHALS: MEET YOUR ANCESTORS) (Αλλαγή ντοκιμαντέρ)  K8 GR live streaming**

**Μίνι σειρά ντοκιμαντέρ 2 επεισοδίων, παραγωγής Αγγλίας (BBC) 2018.**

Η αρχαιολόγος **Έλα Αλ – Σαμάχι** και ο ηθοποιός **Άντι Σέρκις** φέρνουν τους προϊστορικούς ανθρώπους «πίσω στη ζωή», μέσω της τεχνολογίας των κινούμενων σχεδίων, αποκαλύπτοντας μερικές εκπληκτικές ομοιότητες με τους σύγχρονους ανθρώπους.

**Επεισόδιο 2ο (τελευταίο).** Η αρχαιολόγος **Έλα Αλ-Σαμάχι** ερευνά τη μοίρα των Νεάντερταλ - ρωτώντας γιατί εξαφανίστηκαν και ανακαλύπτοντας με ποιον τρόπο ζουν ακόμη μέσα μας σήμερα.

Το ταξίδι αρχίζει από τις σπηλιές του Γιβραλτάρ, που ίσως ήταν το τελευταίο μέρος όπου έζησαν οι Νεάντερταλ και όπου πριν από περίπου 40.000 χρόνια εξαφανίστηκαν.

**22:00 ΞΕΝΗ ΤΑΙΝΙΑ**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:15 ΔΥΟ ΖΩΕΣ (Ε) ημέρας**

**03:15 ΣΤΑ ΑΚΡΑ (Ε) ημέρας**

**04:05 ΣΤΟΝ ΖΩΟΛΟΓΙΚΟ ΚΗΠΟ (Ε) ημέρας**

**05:00 ΤΡΟΦΗ: ΓΕΥΣΤΙΚΗ ΕΠΙΣΤΗΜΗ (Ε) ημέρας**

**06:00 ΠΡΩΤΕΣ ΥΛΕΣ (Ε) ημέρας**

**-------------------------------------**

**ΣΗΜ: Η εκπομπή «ΚΑΤΙ ΓΛΥΚΟ» (Ε) και το τηλεπαιχνίδι «ΔΕΣ ΚΑΙ ΒΡΕΣ» (Ε) δεν θα μεταδοθούν.**